सूट को नापसंद करने का एक कारण यह था कि सैलिब्रिटी वह ड्रैस पसंद करती थीं जिसे पहनने के बाद उन की फिगर दिखती रहे. सूट गाउन में इस बात का पूरा खयाल रखा जाता है. सूट गाउन कमर के ऊपर अच्छी फिटिंग वाला बनाया जाता है. कमर के नीचे के हिस्से को अधिक प्लेट्स के सहारे तैयार किया जाता है. इस में तरहतरह के फैब्रिक और ऐंब्रौयडरी का प्रयोग भी किया जाता है. कुछ सूट गाउन प्लेन फैब्रिक से ही तैयार किए जाते हैं. सूट गाउन को तैयार करने में प्रयोग होने वाले फैब्रिक में सिल्क, जौर्जेट, शिफौन और कौटन को सब से ज्यादा पसंद किया जाता है. शादी में हैवी सूट गाउन पसंद किया जाता है. पार्टी में प्लेन सूट गाउन भी पहना जा सकता है. सूट गाउन के बौर्डर पर फ्लौवर प्रिंट ज्यादा पसंद किए जाते हैं. ये बौर्डर नीचे घेरे में और गले के पास हो सकते हैं. प्लेन सूट गाउन में भी ऊपर के हिस्से में वर्क पसंद किया जाता है. गले के कट्स से ले कर टैक्स्चर तक को अपनी पसंद के हिसाब से तैयार कराया जा सकता है. यह फुलस्लीव, हाफस्लीव और स्लीवलैस किसी भी स्टाइल का हो सकता है.